《除夕和石江韵 其三》
明代·夏良胜

燕歌墙外度，高遏彩云边。袖出降魔剑，囊无卖赋钱。

星躔随历次，更漏一壶天。莫怨宫流水，泠泠不系年。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。